Svadbeni običaji u Topoli i Blaznavi 1930. (Video)

Na Youtube kanalu Jugoslovenske kinoteke nalazi se vrlo redak snimak svadbenih običaja u Srbiji u periodu između dva svetska rata. Svadbu je snimio Petar Ž. Petrović, a kako se navodi u opisu videa: “Istaknuti srpski i jugoslovenski etnolog Petar Ž. Petrović bio je i pionir filmskih snimanja kod nas na teme vezane za život i običaje naroda u Šumadiji. U ovom filmu iz 1930. zabeležio je ceo tok svadbene svečanosti od pozivanja gostiju okićenom buklijom, odlaska svatova po mladu, gađanja šućura (tikve) na ulazu u dvorište i izvođenje mlade, do običaja kod mladoženjine kuće – s mladom koja baca sito, vojvodom na krovu kuće i veseljem s neizbežnim kolom.” Ispod možete pogledati pomenuti video snimak, a ispod videa smo se potrudili da istaknemo lica nekih od zvanica. Slike su uzete iz video snimka, zatim popravljene, a neke su i kolorisane.